# **DECIZIA ETAPEI DE ÎNCADRARE**

## Nr. număr din zz.ll.aaaa

Ca urmare a solicitării de emitere a acordului de mediu adresate de **SC AUTOTEHNOROM SRL**, cu sediul în Str. HUMORULUI, Nr. 132, Şcheia, Judetul Suceava, , înregistrată la APM Suceava cu nr. 5966/06.07.2015, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 28.08.2015, că proiectul Construire statie de sortare balastru si bransamente E.ON. propus a fi amplasat în comuna Vadu Moldovei, jud. Suceava nu se supune evaluării impactului asupra mediului şi se supune evaluării adecvate.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) proiectul nu se încadrează în prevederile Hotărârii Guvernului nr. 445/2009.

Investiţia „Construire stație de sortare balastru și branșamente E.ON.” se va realiza în intravilanul comunei Vadu Moldovei, judeţul Suceava, pe malul stâng al râului Moldova, la o distanță de 400 m față de acesta.

 Stația de sortare se va amplasa pe un teren în suprafață de 20.000 mp, proprietatea beneficiarului conform Contractului de închiriere nr. 138 din 30.04.2015.

 Accesul în stație se va realizeaza din E 85 Roman- Suceava prin intermediul unui drum de acces existent, în lungime de 320 m, amplasat pe teritoriul comunei Vadu Moldovei, județul Suceava. Cea mai apropiată zonă locuită se află la o distanţă de circa 360 m faţă de limita obiectivului analizat.

 Activitatea desfăşurată în cadrul obiectivului va consta în sortare şi spălare agregate minerale de râu.

 În incinta obiectivului vor fi amenajate următoarele obiective:

- Staţie sortare agregate cu 2 linii, cu o capacitate de 100 tone/h;

- Puț alimentare apă;

- Bazine decantoare;

- Depozit balast;

 - Depozite sorturi

Staţie sortare agregate va fi compusă din:

Linia I: -buncăr stocator balast brut;

-bandă transportoare balast brut;

-grup sortare cu instalație de spălare;

-benzi transportoare agregate sortare și spălate – 5 buc.;

Linia II:-buncăr stocator refuz de ciur;

 -bandă transportoare refuz de ciur;

 -moară cu ciocane;

 -bandă transportoare piatră concasată;

Puț alimentare apă

Alimentarea cu apă tehnologică a stației de sortare se va realiza dintr-un puț săpat cu Ø 2,5 m, echipat cu o pompa acționată cu motor electric cu P = 30 kWA, Q = 100 mc/h. Apa captată va fi transportată prin intermediul unei conducte PEHD Ø 100 mm și L = 50 m.

Bazine decantoare

Apele uzate tehnologic vor fi preluate prin intermediul unei conducte PVC Ø 300 mm, L = 40 m, și transportate la primul bazin decantor, cu dimensiunile L x l x h = 30 x 20 x 3 m, V = 1800 mc. Din primul bazinul decantor, apele decantate vor fi transportate prin intermediul unei conducte PVC Ø 300 mm şi L = 20 m până la al doilea bazin decantor, betonat, cu dimensiunile L x l x h = 10 x 10 x 3 m, V = 300 mc. Din al doilea bazin decantor, apa va fi preulată cu ajutorul unei pompe, acționată cu motor electric, cu P = 25 kW, Q = 70 mc/h si transportată prin intermediul unei conducte PEHD Ø 100, L = 20 m până la stația de sortare. Gradul de recirculare al apei în cadrul stației de sortare va fi de 70%.

 Pentru personalul din cadrul staţiei de sortare se va amenaja un grup sanitar tip closet ecologic.

 *Apele pluviale* se vor scurge liber la teren.

 *Energia electrică* se va asigura prin racord la rețeaua națională.

*Deşeurile menajere* vor fi colectate în pubele metalice, de unde vor fi preluate şi transportate de către o firmă abilitată.

Alimentarea cu carburanți și lubrifianți a mijloacelor de transport se va face în stațiile PECO, în locuri special amenajate, iar a utilajelor fixe din cadrul perimetrului, se va realiza din butoaie metalice. Scurgerile de carburanți și lubrifianți, datorate unor cauze accidentale normale sau catastrofice sunt tamponate prin utilizarea unui pat de nisip, dispus în zonele cele mai vulnerabile, care ulterior este colectat într-un recipient metalic acoperit și valorificat.

 Întreținerea utilajelor și schimbul de ulei se face numai la societati autorizate.de personal instruit, astfel încât să fie prevenite situațiile care ar putea conduce la poluarea accidentală a mediului.

Anvelopele uzate provenite de la mijloacele auto vor fi valorificate prin societăți de profil.

 II. Motivele care au stat la baza luării deciziei etapei de încadrare în procedura de evaluare adecvată sunt următoarele:

 a)Proiectul face obiectul prevederilor OM nr.19/2010 privind evaluarea adecvata a efectelor potentiale asupra ale planurilor sau proiectelor asupra ariilor naturale protejate de interes comunitar, intrucat intra sub incidenta art.28 din Ordonanta nr.57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şicompletările ulterioare amplasamentul acestuia fiind situat in situl Natura 2000 ROSCI 0365 Raul Moldova intre Paltinoasa si Rusi.

 b) Obiectivul investitiei este propus a fi implementat in zona geografica sensibila, amplasamentul fiind in in situl Natura 2000 ROS ROSCI 0365 Raul Moldova intre Paltinoasa si Rusi.

 c) Necesitatea stabilirii daca proiectul propus afecteaza aria protejata situl Natura 2000 ROS ROSCI 0365 Raul Moldova intre Paltinoasa si Rusi.

*Studiul de evaluare adecvata va fi intocmit in conformitate cu prevederile Ord. MMP nr.19/2010 pentru aprobarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitar*

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

 **Ing. Vasile Osean**

 Şef serviciu Avize, Acorduri, Autorizatii

 Ing. Constantin Burciu

 Întocmit,

 Ing. Angela Ignatescu